বিয়ে নিয়ে দিনের পর দিন চলা জল্পনায় দাড়ি টেনেছেন দীপিকা-রণবীর নিজেই। জানিয়ে দিয়েছেন কবে বিয়ে হচ্ছে। কিন্তু বিয়ে কোথায় হচ্ছে এই নিয়ে এখন জল্পনা তুঙ্গে। 
কানাঘুষো শোনা যাচ্ছিল, ইতালির লোক কোমোতে গাঁটছড়া বাঁধবেন যুগল। কিন্তু এক সর্বভারতীয় সংবাদমাধ্যমের প্রতিবেদন থেকে জানা গিয়েছে, লেক কোমো নয়। দীপবীরের বিয়ে হচ্ছে ইতালির ‘ভিলা দেল বালবিয়ানেল্লো’-তে। দীপবীরের বিয়ের এই ভেন্যু যদিও লেক কোমোর কাছেই। 

এই বিষয়ে অন্যান্য খবর

চলছে বিয়ের তোড়জোড়, তারই মাঝে নতুন পালক দীপিকার মুকুটে, জেনে নিন খবর


১৪ ও ১৫ নভেম্বর বিয়ের তারিখ হিসেবে ঘোষণা করেছেন দীপিকা পাডুকোন ও রণবীর সিংহ। তাই আশা করা হচ্ছে, সেই মাহেন্দ্রক্ষণের আগে প্রি-ওয়েডিং বেশ কিছু অনুষ্ঠান হবে। 
ইতালিতে ঘটা করে পরিবার-পরিজন নিয়ে বিয়ে সেরে এসে মুম্বইতে রাজকীয় ভাবে বিয়ের রিসেপশন পার্টি দেবেন দীপবীর। ২ ডিসেম্বর এই বিয়ের পার্টি হবে বলে জানা গিয়েছে।